sagorsarker/bangla-wikipedia huggingface dataset:
নবরেহ

নবরেহ ( ) অথবা কাশ্মীরি নববর্ষ হল কাশ্মীরি হিন্দুদের দ্বারা উদযাপিত কাশ্মীরি নতুন বছরের প্রথম দিন। কাশ্মীরি হিন্দু সম্প্রদায় বা কাশ্মীরি পণ্ডিতরা এই উতসব পালন করে। কাশ্মীরি পণ্ডিতরা তাদের দেবী শারিকা, যিনি দেবী দুর্গা বা শক্তির এক রূপ, তাকে উৎসর্গ করে এবং তাঁর প্রতি শ্রদ্ধা জানিয়ে এই উতসব পালন করেন। কাশ্মীরি হিন্দু ক্যালেন্ডারের চৈত্র মাসের (মার্চ-এপ্রিল) শুক্লপক্ষের প্রথম দিনে এই উতসব অনুষ্ঠিত হয়।
নতুন বছরের প্রাক্কালে, পরিবারের কুলপুরোহিত ( "কুলগুরু" ) পরবর্তী বছরের জন্য একটি ধর্মীয় পঞ্জিকা ( "নচিপত্র" ) এবং স্থানীয় দেবীর একটি পুস্তক ( "ক্রিল পাচ" ) নির্দিষ্ট করেন। তারপর একটি প্রথাগত বড় থালায় ( "থালি" ) ভাত এবং পঞ্জিকা, পুস্তক, শুকনো ও তাজা ফুল, তেতো "ওয়াই" ভেষজ, নতুন ঘাস, দই, আখরোট, কলম, কালির পাত্র, সোনা ও রূপার মুদ্রা, লবণ, রান্না করা ভাত, গমের পিঠা এবং রুটি দিয়ে সজ্জিত করা হয় এবং নবরেহর প্রাক্কালে এই থালাটিকে ঢেকে দেওয়া হয়। নতুন বছরের দিন, পরিবারের সদস্যরা একত্রিত হয়ে থালিটি উন্মোচন করেন।
এই থালার চাল এবং মুদ্রা আমাদের প্রতিদিনের রুটি এবং সম্পদের প্রতিনিধিত্ব করে, কলম এবং কাগজ শিক্ষা ও অনুসন্ধিতসার স্মারক। আয়না পশ্চাদপসরণের প্রতীক চিহ্নিত করে। ক্যালেন্ডার পরিবর্তনশীল সময়ের এবং সর্বজনীন ধ্রুবক দেবতার প্রতীক, থালার তেতো "ওয়াই" ভেষজ জীবনের তিক্ত্তার দিকগুলির কথা মনে করিয়ে দেয়, । তেতো ভেষজ "ওয়াই" সাধারণত আখরোটের সাথে খাওয়া হয় যাতে জীবনের অভিজ্ঞতার সম্পূর্ণতা মিশে যায়।
থালির দর্শন করার পর, প্রত্যেকে একটি করে আখরোট নিয়ে নদীর উদ্দেশ্যে যাত্রা করে। ধন্যবাদ জ্ঞাপনের জন্য থালি থেকে আখরোট নদীতে ফেলে দেওয়া হয়। তারপর পরিবারের সদস্যরা মন্দিরে দেবীকে ঘি (তাহার) দিয়ে হলুদ ভাত উৎসর্গ করেন এবং আশীর্বাদ প্রার্থনা করেন।
সালের মহান মসজিদ

সালের মহান মসজিদ ( , মসজিদ আল-তা'লা নামেও পরিচিত), হলো মরক্কোর সালেতে অবস্থিত একটি ঐতিহাসিক মসজিদ। এটি পুরাতন শহরের প্রধান মসজিদ। এলাকা জুড়ে বিস্তৃত এই মসজিদ হলো মরক্কোর তৃতীয় বৃহত্তম মসজিদ।
এই স্থানে প্রথম মসজিদটি ১০২৮ থেকে ১০৩০ সালের মধ্যে নির্মিত হতে পারে। বর্তমান মসজিদটি ১১৯৬ সালে আলমোহাদ শাসক ইয়াকুব আল-মনসুরের পুনর্গঠন ও সম্প্রসারণের ফলাফল। ১৮ শতকে আরও সংস্কারের ফলে ভবনটি বর্তমানের চেহারা লাভ করে। ১৮৫১ সালের সালের বোমা হামলায় এটি মারাত্মকভাবে ক্ষতিগ্রস্ত হয় এবং মরক্কোতে ফরাসি আশ্রিত রাজ্যের সময় এটি কিছুদিনের জন্য বন্ধ করে দেওয়া হয়।
শহরের ইতিহাসের শুরু থেকে মসজিদটি বহুবার ধ্বংস এবং পুনর্নির্মাণ করা হয়েছে। ৪২০ হিজরিতে () বনু ইফরান গোত্রের নেতা তেমিম ইবনে জিরির নির্দেশে মসজিদটি প্রথম নির্মিত হতে পারে।
পুরাতন মসজিদের ছাদ ধসে পড়ার পর ১১৯৬ সালে আবু ইউসুফ ইয়াকুব আল-মনসুরের নির্দেশে একটি নতুন ও বৃহত্তর মসজিদ নির্মিত হয়। আলমোহাদ ভবনের স্থপতি আল-ঘরনাতি নামে পরিচিত ছিলেন। এই নামটি থেকেই বোঝা যায় যে তিনি আল-আন্দালুসের গ্রানাডা থেকে এসেছিলেন। ঐতিহ্য অনুসারে আল-মনসুরের নির্দেশে ৭০০ জন ফরাসি দাস পুনর্গঠনে জড়িত ছিল।
১২৬০ সালে ক্যাস্তিলিয়ান বাহিনী সালেকে উচ্ছেদ করে দখল করে নেয়। এই সময় শহরের ৩০০০ নারী, শিশু এবং বয়স্ক বাসিন্দাকে মসজিদে জড়ো করা হয় এবং সেভিলে দাস হিসেবে নিয়ে যাওয়া হয়। এর পরেই মারিনিদ সুলতান আবু ইউসুফ ইয়াকুব শহরটি পুনরুদ্ধার করেন। ১৩৪২ সালে আরেক মারিনিদ সুলতান আবু আল-হাসান মসজিদের পাশে আবু আল-হাসানের মাদ্রাসা নির্মাণ করেন, যা শহরের ধর্মীয় ও বৌদ্ধিক কেন্দ্র হিসেবে এর উন্নয়নে অবদান রাখে।
সময়ের সাথে সাথে মসজিদটি মূলত পুনর্নির্মাণ এবং পরিবর্তিত হয়। এর বর্তমান চেহারা ১৮ শতকের, যা আলাউই রাজবংশের অধীনে নির্মাণ করা হয়। মসজিদের বর্তমান মিনারটিও আলাউই আমলের। ১৮৫১ সালে ফরাসি বাহিনী সালেতে বোমাবর্ষণ করে এবং ছয়টি কামানের গোলা আঘাতের পর মসজিদটি মারাত্মকভাবে ক্ষতিগ্রস্ত হয়।
১৯৩০-এর দশকে মরক্কোতে ফরাসি আশ্রিত রাজ্যের সময় মসজিদটি জাতীয়তাবাদী সমাবেশের জন্য ব্যবহৃত হত, যার নেতৃত্বে ছিলেন সাইদ হাজ্জি, আহমেদ মানিনো, বুবকার এল-কাদিরি এবং আবু বকর জিনাইবারের মতো ব্যক্তিরা। পরবর্তীতে ফরাসি আশ্রিত রাজ্য জাতীয়তাবাদী চেতনা জাগ্রত করার স্থান হিসেবে মসজিদটি ব্যবহার রোধ করার জন্য এটি বন্ধ করে দেওয়া হয়, কিন্তু পরে  পুনরায় চালু করা হয়।
খালিদিয়া খানকাহ মসজিদ ও টেক্কে

খালিদিয়া খানকাহ মসজিদ এবং টেক্কে ( আরবি : جامع وتكية خانقاه الخالدية) ইরাকের ইরবিলে দুর্গের কাছে অবস্থিত। এটি একটি ধর্মীয় কমপ্লেক্স যেখানে একটি মসজিদ, সুফি লজ, গ্রন্থাগার এবং বাজার রয়েছে। স্থানটি ১৮০৫ সালে প্রতিষ্ঠিত হয়। বর্তমান কাঠামোটি ১৯৬১ সালের সংস্কারের সময় তৈরি করা হয়। এটি একটি ইউনেস্কো স্বীকৃত ঐতিহাসিক স্থাপনা।
মসজিদ এবং এর সংলগ্ন সুফি লজটি ১৮০৫ সালে কুর্দি মুসলিম পণ্ডিত মোল্লা হিদায়াতুল্লাহ আল-আরবিলি কর্তৃক প্রতিষ্ঠিত হয়েছিল, যিনি মাওলানা খালিদ আল-নকশবন্দী নামে একজন নকশবন্দী দরবেশের নির্দেশে কাজ করতেন। এরবিলের স্থানীয় নকশবন্দী দরবেশরা ধর্মীয় কমপ্লেক্সের ব্যবস্থাপনার দায়িত্ব পালন করেন, তাদের মধ্যে একজন ছিলেন শেখ মুহাম্মদ সালিহ যিনি ১৯৬১ সালে সম্পূর্ণ পুনর্নির্মাণ এবং সংস্কার তত্ত্বাবধান করেন। মসজিদের চারপাশে একটি বাজার গড়ে তোলা হয়, সেইসাথে এর বিপরীতে শার পার্কও তৈরি করা হয়। ২০২৪ সাল থেকে এই স্থানটিকে ইউনেস্কো কর্তৃক সুরক্ষিত একটি সাংস্কৃতিক ঐতিহ্যবাহী স্মৃতিস্তম্ভ হিসেবে গণ্য করা হয়।
কুর্দিস্তানের উপর আইয়ুবীদের রাজত্বকালে কমপক্ষে ৮০০ বছর ধরে নির্মিত মসজিদের আশেপাশের এলাকাটি এর বিখ্যাত উপস্থিতির কারণে খানকাহ এলাকা নামে পরিচিত হয়ে ওঠে।
ধর্মীয় কমপ্লেক্সটির আয়তন ১২১৮ বর্গমিটার এবং ৫০০ জনেরও বেশি উপাসকের ধারণক্ষমতা রয়েছে। কাঠামোটি ইট দিয়ে তৈরি। মসজিদটিতে ২৭ মিটার উঁচু একটি মিনার রয়েছে যার দুটি প্রবেশযোগ্য বারান্দা রয়েছে, অন্যদিকে নামাজ কক্ষের উপরে একটি বৃহৎ গম্বুজ রয়েছে যার অভ্যন্তরীণ কাঠামো লোহার তৈরি। গ্রন্থাগারটিতে আরবি, তুর্কি এবং ফারসি ভাষায় প্রাচীন পাণ্ডুলিপি, ধর্মীয় বই এবং অন্যান্য উপকরণ রয়েছে। নামাজের ঘর ছাড়াও মসজিদের ইমাম, মুয়াজ্জিন এবং মসজিদের কর্মীদের জন্য আবাসিক কক্ষ রয়েছে।
গুলাব দেবী

গুলাব দেবী একজন ভারতীয় রাজনীতিবিদ এবং ভারতের উত্তরপ্রদেশ বিধানসভার সদস্য। তিনি উত্তরপ্রদেশের সম্বলের চাঁদৌসি বিধানসভা কেন্দ্রের প্রতিনিধিত্ব করেন। তিনি উত্তরপ্রদেশ সরকারের বর্তমান মাধ্যমিক শিক্ষা প্রতিমন্ত্রী (স্বাধীন দায়িত্বপ্রাপ্ত)।
তিনি রাষ্ট্রবিজ্ঞানের প্রভাষক নিযুক্ত হন এবং পরে সম্ভাল জেলার চান্দৌসিতে ভারতীয় পৌর বালিকা আন্তঃকলেজের অধ্যক্ষ হন।
গুলাব দেবী ভারতীয় জনতা পার্টির প্রার্থী হিসেবে উত্তরপ্রদেশ বিধানসভা নির্বাচনে প্রতিদ্বন্দ্বিতা করেছিলেন এবং তার নিকটতম প্রতিদ্বন্দ্বী ভারতীয় জাতীয় কংগ্রেসের বিমলেশ কুমারীকে ৪৫,৪৬৯ ভোটের ব্যবধানে পরাজিত করেছিলেন। তিনি ২০০৮ থেকে ২০১২ সাল পর্যন্ত ভারতীয় জনতা পার্টির রাজ্য সহ-সভাপতি ছিলেন। তিনি উত্তরপ্রদেশের চান্দৌসি বিধানসভার সদস্য হিসেবে দুটি পৃথক মেয়াদে দায়িত্ব পালন করেছেন। তিনি ২০১৭ থেকে ২০২২ সাল পর্যন্ত ভারতীয় জনতা পার্টির উত্তরপ্রদেশ সরকারের প্রতিমন্ত্রী (মহিলা কল্যাণ, শিশু উন্নয়ন এবং গ্রন্থাগার) ছিলেন।
জো সোয়েটম্যান

এস্টেল মেরি (জো) সোয়েটম্যান (১৮৭২-১৯৫৬) ছিলেন একজন অস্ট্রেলিয়ান চিত্রশিল্পী। তিনি ছিলেন টুয়েন্টি মেলবোর্ন পেইন্টার্স সোসাইটির প্রতিষ্ঠাতা সদস্যদের একজন।
সোয়েটম্যানের জন্ম দক্ষিণ ইয়ারায় ১৮৭২ সালে। তিনি শহরতলির একটি মহিলা কলেজে অঙ্কন শেখেন, যেখানে তার শিক্ষক তাকে ন্যাশনাল গ্যালারি স্কুলে যোগ দেওয়ার পরামর্শ দেন। সেখানে তিনি ফ্রেডেরিক ম্যাককাবিনের অধীনে দুই বছর পড়াশোনা করেন। এছাড়াও, তিনি স্কুলে থাকাকালীন বার্নার্ড হলের কাছে চিত্রকলা অধ্যয়ন করেন।
সোয়েটম্যান মেলবোর্ন গার্লস গ্রামারে শিক্ষিকা ছিলেন, যেখানে ক্লারিস বেকেট ছিলেন তার ছাত্রী ছিলেন।
প্রথমে তিনি ভিক্টোরিয়ান আর্টিস্টস সোসাইটির সাথে যুক্ত ছিলেন, তবে পরবর্তীতে ম্যাক্স মেলড্রামের প্রতি তার সমর্থনের কারণে তাকে তার বন্ধু এ.এম.ই. বেলের সাথে বহিষ্কার করা হয়। সোয়েটম্যান তার কর্মজীবন শুরু করেন প্রতিকৃতি আঁকার মাধ্যমে, কিন্তু প্রকৃতির প্রতি তার ভালোবাসা এবং ওয়ারান্ডাইটে চলে আসার ফলে তিনি ভূদৃশ্যের চিত্রাঙ্কনে মনোযোগী হন। ১৯২৯ সালে মেলবোর্ন অ্যাথেনিয়ামে তার প্রদর্শনীর বিষয়ে "দ্য কেয়ার্নস পোস্ট" পত্রিকায় প্রতিবেদন প্রকাশিত হয়েছিল—মেলবোর্নের শিল্পী মিস জো সোয়েটম্যান হলেন এমন একজন যিনি ঝোপঝাড়ের পথে প্রকৃতির সৌন্দর্য খুঁজে পেলে সেগুলো আঁকতে আনন্দ পান। এতে কোন সন্দেহ নেই যে ইউক্যালিপটাস গাছের চারপাশের এই কিছু সূর্যালোক এবং কিছু ছায়া খুব আকর্ষণীয় প্রাকৃতিক দৃশ্য তৈরি করে। অ্যাথেনিয়ামে মিস সোয়েটম্যানের সাম্প্রতিক প্রদর্শনীতে "হোয়াইট গামস" এবং আরও দূরবর্তী গাছ ঢাকা পাহাড়ের দৃশ্য দেখা গিয়েছিল। ইয়ারার ছোট্ট একটি শহর ওয়ারান্ডাইট, দীর্ঘদিন ধরেই শিল্পীদের জন্য একটি আকর্ষণীয় স্থান, কারণ এখানে অনেক সৌন্দর্যময় স্থান আছে, এবং এখানে মিস সোয়েটম্যান তার সেরা কিছু ঝোপের দৃশ্যের জন্য গিয়েছেন। প্রদর্শনীতে মূর্তি এবং ফুল অন্তর্ভুক্ত ছিল কিন্তু সম্ভবত বেশিরভাগ মানুষই ঝোপের দৃশ্যের মধ্যে একটি দেখতে চাইবে যা সত্যিই অস্ট্রেলিয়ান।সোয়েটম্যান সহশিল্পী ক্লারা সাউদার্নের বাড়ির পাশে তার বাড়ি 'দ্য কিপসি' নির্মাণ করেন। তারা দুজনেই ভিক্টোরিয়ার ওয়ারান্ডাইটে শৈল্পিক সম্প্রদায়ের উন্নয়নে সক্রিয় ভূমিকা পালন করেছিলেন। তিনি ওয়ারান্ডাইট উইমেনস অক্সিলিয়ারি অ্যাসোসিয়েশনের মাধ্যমে বার্ষিক শিল্প প্রদর্শনী প্রতিষ্ঠায় সহায়তা করেছিলেন এবং আবাসিক শিল্পীদের একটি কমিটিতে সচিব হিসেবে দায়িত্ব পালন করেছিলেন।
সোয়েটম্যান ছিলেন "টুয়েন্টি মেলবোর্ন পেইন্টার্স সোসাইটি নামের" একটি গ্রুপের প্রতিষ্ঠাতা সদস্য, যা অস্ট্রেলিয়ান টোনালিস্ট ম্যাক্স মেলড্রামের ছাত্র এবং অনুসারীদের দ্বারা গঠিত হয়েছিল। সোয়েটম্যানকে অস্ট্রেলিয়ার সবচেয়ে বিখ্যাত ওয়াটল চিত্রশিল্পীদের একজন হিসেবে বিবেচনা করা হত।
১৯২২ সালে সোয়েটম্যান তার "পোর্ট্রেট অফ মিস এ.এম.ই. বেল" চিত্রকর্মের জন্য আর্চিবাল্ড পুরস্কারের চূড়ান্ত প্রতিযোগী ছিলেন। একই বছরে, এ.এম.ই. বেলও পোর্ট্রেট অফ মিস জো সোয়েটম্যান চিত্রকর্মের জন্য চূড়ান্ত প্রতিযোগী হন।
সুইটম্যান ১৯৫৬ সালে মৃত্যুবরণ করেন।
শবনম আস্থানা

শবনম আস্থানা একজন ভারতীয় জনসংযোগ বিশেষজ্ঞ, বক্তা এবং উদ্যোক্তা। ২০১২ সালে, জনসংযোগ ক্ষেত্রে তাঁর অবদানের জন্য তিনি হরিকৃষ্ণ দুয়ার কাছ থেকে পিআরসিআই কর্তৃক জাতীয় জনসংযোগ হল অফ ফেম পুরস্কার পেয়েছিলেন।
শবনম আস্থানার জন্ম বোকারো স্টিল সিটিতে। তিনি ১৯৮৩ সালে লেডি শ্রী রাম কলেজ থেকে কলা বিভাগে স্নাতক ডিগ্রি অর্জন করেন এবং পরে কলা বিভাগে স্নাতকোত্তর ডিগ্রি অর্জন করেন। তিনি পুনের সিম্বায়োসিস থেকে জনসংযোগ ও বিজ্ঞাপনে স্নাতকোত্তর ডিপ্লোমা সম্পন্ন করেন। তিনি সিম্বায়োসিস থেকেই মার্কেটিং ম্যানেজমেন্টে স্নাতকোত্তর ডিগ্রি অর্জন করেছেন।
শবনম আস্থানা খাড়কওয়াসলার জাতীয় প্রতিরক্ষা একাডেমিতে (এনডিএ) ২ বছরেরও বেশি সময় ধরে ইংরেজি পড়িয়েছেন। এনডিএ ছাড়ার পর, তিনি কয়েকটি বেসরকারি কোম্পানিতে কাজ করেছিলেন এবং শীর্ষস্থানীয় সংবাদপত্র ও সাময়িকীর জন্য একজন ফ্রিল্যান্স সাংবাদিক ও লেখক হিসেবেও কাজ করেছিলেন। তিনি সিম্বায়োসিস, ইন্দিরা, আইআইবিএম, সিংহগড়, ম্যাট্রিক্স, এনআইআইএলএম, ডিওয়াই পাতিল এবং অন্যান্য প্রতিষ্ঠান ও ব্যবসায়িক স্কুলগুলিতে প্যানেলিস্ট ও অতিথি অনুষদ হিসেবেও কাজ করেছেন।
২০০৫ সালে, শবনম আস্থানা এমপাওয়ার্ড সলিউশনস প্রতিষ্ঠা করেন। ব্যবসার কার্যাবলী সমন্বয় ও সামঞ্জস্য বিধানের পাশাপাশি, কোম্পানিটি জনসংযোগও পরিচালনা করে এবং তাদের জন্য বিপণন ও বিক্রয় কৌশল প্রণয়ন করে। তাঁর মক্কেলদের মধ্যে রয়েছে আইএনডি টিভি ইউএসএ, গারওয়ার ওয়াল রোপস, রিটার, ফিনিক্স মেকানো, প্রিমিয়াম, দ্য লিটল জিম, সুকোস রোবটস এসএ, এসআইএমসি, ক্লোভার বিল্ডার্স, পুনে বিশ্ববিদ্যালয়, ফানস্কুল, এনটিটি ডেটা এবং অন্যান্যরা।
২০১৭ সালের মে মাসে, তাঁর লেখা বই, "রোমান্সিং ইওর ক্যারিয়ার" প্রকাশিত হয়, বইটি প্রকাশ করেন লীলা পুনাওয়ালা। বইটি কর্পোরেট জগতে কাজের অভিজ্ঞতা সম্পর্কে লেখা এবং এটির প্রকাশ অনুষ্ঠান বিজনেস স্ট্যান্ডার্ড, ডিএনএ নিউজ, হিন্দুস্তান টাইমস, এডুকেশন টাইমস ও অন্যান্য প্রধান সংবাদমাধ্যমে প্রকাশিত হয়েছে।
শবনম আস্থানাকে প্রায়শই উদ্যোক্তা, জনসংযোগ এবং নারী উন্নয়নের জন্য সম্মেলনে দেখা যায়, যার মধ্যে রয়েছে স্টার্টআপস এবং নারী উদ্যোক্তা বিষয়ক জাতীয় শীর্ষ সম্মেলন, ইউরেশিয়ান অর্থনৈতিক কংগ্রেস, ভারতীয় রাশিয়ান সংলাপ, সিএসআর প্যানেল আলোচনা, ইণ্ডিয়ান অ্যাচিভার্স ফোরামের ওয়েবিনার এবং আহমদিয়া মুসলিম সম্প্রদায় সম্মেলন। ২০২০ সালের জুন পর্যন্ত, তিনি থ্রাইভ গ্লোবাল প্ল্যাটফর্মেও লিখেছেন।
২০১২ সালে জনসংযোগ শিল্পে অবদানের জন্য তিনি পিআরসিআই থেকে মুম্বাইয়ে হল অফ ফেম পুরস্কার লাভ করেন। আস্থানা ছিলেন প্রথম ভারতীয় যিনি সান ফ্রান্সিসকোতে ২০১২ সালের পিআরএসএসএ জাতীয় সম্মেলনে আমন্ত্রিত হয়েছিলেন। তিনি ২০১৮ সালের জানুয়ারিতে টাইমস গ্রুপ থেকে গ্লোবাল পিআরের জন্য টাইমস পাওয়ার উইমেন ২০১৭ পুরস্কার পেয়েছিলেন।
২০১৮ সালের সেপ্টেম্বরে, তিনি টাইমস অফ ইণ্ডিয়া গ্রুপ থেকে টাইমস পাওয়ার ওম্যান ২০১৮ পুরস্কার পেয়েছিলেন। পরের মাসে, তিনি লন্ডনের হাউস অফ কমন্সে মহাত্মা গান্ধী সম্মান এবং ২০১৮ পুনে সেরা ব্র্যাণ্ড পুরস্কার পেয়েছিলেন। ২০১৯ সালের এপ্রিল মাসে, তাঁকে ন্যাশনাল আমেরিকান ইউনিভার্সিটি কর্তৃক সম্মানসূচক ডক্টরেট ডিগ্রি প্রদান করা হয়।
অনুপমা জয়সওয়াল

অনুপমা জয়সওয়াল একজন ভারতীয় রাজনীতিবিদ এবং ভারতের উত্তরপ্রদেশের ১৭তম ও ১৮তম বিধানসভার সদস্য। তিনি উত্তর প্রদেশের বাহরাইচ নির্বাচনী এলাকার প্রতিনিধিত্ব করেন এবং ভারতীয় জনতা পার্টির সদস্য।
জয়সওয়াল ২ মার্চ ১৯৬৭ সালে উত্তরপ্রদেশের বাহরাইচে রবীন্দ্র কান্ত জয়সওয়ালের ঘরে জন্মগ্রহণ করেন। তিনি কালওয়ার (জয়সওয়াল) সম্প্রদায়ের অন্তর্ভুক্ত। ১৯৮৯ সালে তিনি অশোক কুমার জয়সওয়ালকে বিয়ে করেন, যিনি পেশায় একজন ব্যাংক ম্যানেজার। তাদের এক ছেলে (শিবম জয়সওয়াল) এবং দুই মেয়ে (ঐশ্বর্য জয়সওয়াল এবং স্বাতী শ্রী জয়সওয়াল) রয়েছেন। ১৯৯৯ সালে তিনি কলা বিভাগে স্নাতকোত্তর ডিগ্রি অর্জন করেন। তিনি ২০১০ সালে ফৈজাবাদের ডঃ রাম মনোহর লোহিয়া আভাধ বিশ্ববিদ্যালয় থেকে আইন বিভাগে স্নাতক ডিগ্রি অর্জন করেন।
জয়সওয়াল উত্তরপ্রদেশের সপ্তদশ বিধানসভার সদস্য। ২০১৭ সালের নির্বাচনে তিনি বাহরাইচ থেকে বিধায়ক নির্বাচিত হন। তিনি তার নিকটতম প্রতিদ্বন্দ্বী সমাজবাদী পার্টির প্রার্থী রুবাব সায়দাকে ৬,৭০২ ভোটের ব্যবধানে পরাজিত করেন। যোগী আদিত্যনাথের মন্ত্রিসভায় তিনি মৌলিক শিক্ষা, শিশু উন্নয়ন ও পুষ্টি, রাজস্ব, অর্থ প্রতিমন্ত্রী নিযুক্ত হন।
নীলিমা কাটিয়ার

নীলিমা কাটিয়ার একজন ভারতীয় রাজনীতিবিদ এবং উত্তরপ্রদেশ সরকারের প্রতিমন্ত্রী। তিনি উত্তরপ্রদেশ বিধানসভার সদস্য ছিলেন।
নীলিমা উত্তরপ্রদেশের কল্যাণপুরে জন্মগ্রহণ করেছেন। তিনি উত্তরপ্রদেশের প্রাক্তন মন্ত্রী প্রেম লতা কাটিয়ারের কন্যা।
কাটিয়ার কানপুর বিশ্ববিদ্যালয় ছত্রপতি শাহু জি মহারাজ বিশ্ববিদ্যালয় থেকে এমএ এবং বিএ ডিগ্রি অর্জন করেন।
২০১৭ সালে তিনি উত্তরপ্রদেশের কানপুরের কল্যাণপুর (বিধানসভা কেন্দ্র) থেকে ভারতীয় জনতা পার্টির প্রার্থী হিসেবে ৮৬৬২০ ভোট পেয়ে বিধানসভার সদস্য নির্বাচিত হন।
২১শে আগস্ট ২০১৯ তারিখে যোগী আদিত্যনাথের মন্ত্রিসভায় তাকে প্রতিমন্ত্রী নিযুক্ত করা হয়েছে।
মেদবহুল যকৃৎ রোগ

মেদবহুল যকৃৎ রোগ এমন একটি রোগাবস্থা যেখানে যকৃতে অতিরিক্ত মেদ (স্নেহ পদার্থ) জমা হয়। এই রোগ হলে প্রায়শই কোনও লক্ষণ-উপসর্গ থাকে না অথবা খুবই কমসংখ্যক থাকে। মাঝে মাঝে উদরের (পেটের) উপরে ডান দিকে ক্লান্তিভাব বা ব্যথা হতে পারে। এই রোগ থেকে উদ্ভূত জটিলতার মধ্যে সিরোসিস, যকৃতের ক্যান্সার (কর্কটরোগ) এবং খাদ্যনালীর স্ফীত রক্তবাহ অন্তর্ভুক্ত থাকতে পারে।
মেদবহুল যকৃৎ রোগের প্রধান উপপ্রকারগুলি হল বিপাকীয় বিকার-সম্পর্কিত মেদবহুল যকৃৎ রোগ (MASLD, পূর্বে "অ্যালকোহলের সাথে সম্পর্কহীন মেদবহুল যকৃৎ রোগ" (NAFLD)) এবং অ্যালকোহল-সম্পর্কিত যকৃৎ রোগ (ALD), যেখানে "বিপাকীয় এবং অ্যালকোহল-সম্পর্কিত যকৃৎ রোগ" (metALD) বিভাগটি উপরোক্ত দুইটির একটি উপরিপাতন বর্ণনা করে। 
এই রোগের মূল ঝুঁকি সৃষ্টিকারকের মধ্যে রয়েছে অ্যালকোহল সেবন, টাইপ ২ বহুমূত্র (ডায়াবেটিস) এবং অতিস্থূলতা। অন্যান্য ঝুঁকিযুক্ত কারণগুলির মধ্যে রয়েছে গ্লুকোকোর্টিকয়েড জাতীয় কিছু ঔষধ এবং হেপাটাইটিস সি নামক যকৃতের প্রদাহ রোগ। অ্যালকোহলের সাথে সম্পর্কহীন মেদবহুল যকৃৎ রোগে আক্রান্ত কিছু লোকের কেন সরল মেদবহুল যকৃত হয় এবং অন্যদের কেন অ্যালকোহলের সাথে সম্পর্কহীন মেদ-যকৃৎ প্রদাহ (স্টিটোহেপাটাইটিস) (NASH) হয়, তা স্পষ্ট নয়। শেষোক্তটির পরিণাম অধিকতর খারাপ হয়। রক্ত পরীক্ষা, চিকিৎসা চিত্রণ এবং কদাচিৎ যকৃতের জীবন্ত নমুনা পরীক্ষা (বায়োপসি) দ্বারা সমর্থিত চিকিৎসা ইতিহাসের উপর ভিত্তি করে এই রোগটি নির্ণয় করা হয়।
অ্যালকোহলের সাথে সম্পর্কহীন মেদবহুল যকৃত রোগের জন্য সাধারণত খাদ্যাভ্যাস পরিবর্তন ও ব্যায়ামের মাধ্যমে ওজন হ্রাস করে চিকিৎসা করা হয়। যারা গুরুতরভাবে আক্রান্ত, তাদের ক্ষেত্রে যকৃৎ প্রতিস্থাপন একটি বিকল্প হতে পারে। অত্যধিক মদ্যপানকারীদের ৯০%-এরও বেশি মেদবহুল যকৃৎ রোগে আক্রান্ত হয় এবং তাদের প্রায় ২৫% আরও গুরুতর অ্যালকোহলজনিত যকৃৎপ্রদাহের শিকার হয়। পশ্চিমা দেশগুলির প্রায় ৩০% এবং এশিয়ার ১০% মানুষ অ্যালকোহলের সাথে সম্পর্কহীন মেদবহুল যকৃৎ রোগের শিকার হতে পারেন। মার্কিন যুক্তরাষ্ট্রের প্রায় ১০% শিশু এই রোগের শিকার। এটি বয়স্ক ব্যক্তি এবং পুরুষদের মধ্যে বেশি দেখা যায়।
ঋতু ডালমিয়া

ঋতু ডালমিয়া (জন্ম ১৯৭৩) একজন ভারতীয় সেলিব্রিটি শেফ এবং রেস্তোরাঁ মালিক। তিনি দিল্লির জনপ্রিয় ইতালীয় রেস্তোরাঁ 'ডিভা'র প্রধান পাচক এবং সহ-মালিক, ২০০০ সালে গীতা ভাল্লার "রিগা ফুড" অংশীদারিত্ব সংস্থার অধীনে, এটি তিনি সহ-প্রতিষ্ঠা করেছিলেন। কোম্পানির অন্যান্য রেস্তোরাঁগুলির মধ্যে রয়েছে 'ল্যাটিটিউড ২৮' এবং 'ক্যাফে ডিভা'। তিনি এনডিটিভি গুড টাইমসের জন্য তিনটি মরশুম ধরে 'ইতালীয় খানা' নামে রান্নার একটি টিভি অনুষ্ঠান উপস্থাপনা করেছিলেন এবং ২০০৯ সালে একই নামে তাঁর প্রথম রান্নার বই প্রকাশ করেছিলেন।
২০১২ সালের ২রা ফেব্রুয়ারী থেকে তিনি এনডিটিভি গুড টাইমসে "ট্র্যাভেলিং ডিভা" উপস্থাপন করছেন।
ঋতু ডালমিয়া একজন সমকামী এবং একজন বিশিষ্ট এলজিবিটি অধিকার কর্মী। ২০১৬ সালের জুন মাসে, ঋতু ডালমিয়া এবং আরও পাঁচজন, যাঁরা সকলেই এলজিবিটি সম্প্রদায়ের সদস্য, ভারতীয় দণ্ডবিধির ধারা ৩৭৭ কে চ্যালেঞ্জ করে ভারতের সুপ্রিম কোর্টে একটি রিট পিটিশন দায়ের করেন। এর ফলে ২০১৮ সালে "নবতেজ সিং জোহর এবং অন্যান্য বনাম ভারত ইউনিয়ন" মামলার ঐতিহাসিক রায় প্রকাশিত হয়, যেখানে সুপ্রিম কোর্ট সর্বসম্মতিক্রমে "একই লিঙ্গের প্রাপ্তবয়স্কদের মধ্যে সম্মতিক্রমে যৌন আচরণকে অপরাধ হিসেবে গণ্য করে"-এই আইনটিকে অসাংবিধানিক ঘোষণা করে।
কলকাতায় একটি মারোয়ারি ব্যবসায়ী পরিবারে ঋতু ডালমিয়ার জন্ম হয়। তিনি ১৬ বছর বয়সে মার্বেল পাথরের পারিবারিক ব্যবসায় যোগদান করেন। নিজের কাজের সূত্রে তিনি ইতালিতে পণ্য সংগ্রহের জন্য যান, সেখানে ইতালীয় খাবারের প্রতি তাঁর আগ্রহ তৈরি হয় এবং এটি সম্পর্কে তিনি আরও শিখতে শুরু করেন।
১৯৯৩ সালে, ২২ বছর বয়সে, ঋতু দিল্লির হৌজ খাস গ্রামে তাঁর প্রথম রেস্তোরাঁ 'মেজ্জালুনা' শুরু করেন, যার বিশেষত্ব ছিল "ইতালীয় উচ্চারণে" ভূমধ্যসাগরীয় খাবারের পরিবেশন। দুর্ভাগ্যবশত, রেস্তোরাঁটি চলেনি এবং তিন বছর পর তিনি এটি বিক্রি করে দেন।
১৯৯৬ সালে, ঋতু লন্ডনে চলে যান, সেখানে তিনি তাঁর সঙ্গী অ্যাণ্ডি বর্মার সাথে কিংস রোডে প্রথম ভারতীয় ফাইন ডাইনিং রেস্তোরাঁ খোলেন। রেস্তোরাঁটি বড়সড় সাফল্য এবং ভালো পর্যালোচনা পেয়েছিল, তবে লন্ডনে স্থায়ী হতে না পেরে, ঋতু তাঁর রেস্তোরাঁর শেয়ার বর্মার কাছে বিক্রি করে দেন এবং ২০০০ সালে দিল্লিতে ফিরে আসেন। একই বছর, তিনি গীতা ভাল্লার সাথে অংশীদারিত্ব করে গ্রেটার কৈলাস ২-তে 'ডিভা' নামে ইতালীয় রেস্তোরাঁ খোলেন, এটি আজও দিল্লির একটি জনপ্রিয় রেস্তোরাঁ।
দিল্লির চাণক্যপুরীতে ইতালীয় দূতাবাসের ইতালীয় সাংস্কৃতিক কেন্দ্রের ক্যাফে ছাড়াও, তিনি গ্রেটার কৈলাস ১-এ 'ডিভা ক্যাফে', দিল্লির আলিয়ঁস ফ্রঁসেজে 'ল্যাটিটিউড ২৮' এবং হৌজ খাস গ্রামে 'ডিভা পিকোলা' রেস্তোঁরাগুলি চালান। ডালমিয়া একটি ক্যাটারিং ব্যবসাও প্রতিষ্ঠা করেছিলেন।
২০০৭ সালে, তিনি এনডিটিভি গুড টাইমসে "ইতালীয় খানা" টিভি-ধারাবাহিক উপস্থাপনা শুরু করেন। পরবর্তীতে ২০০৯ সালে তিনি একই নামে একটি রান্নার বই প্রকাশ করেন। এই অনুষ্ঠানটি তিনটি মরশুম ধরে চলে এবং অসংখ্য টেলিভিশন পুরস্কার জিতে নেয়। তিনি দিল্লির অশোক হোটেলের স্পা রেস্তোরাঁ "দিবত্রার" সাথে একজন পরামর্শদাতা পাচক হিসেবে কাজ করেছেন।
২০১১ সালের ডিসেম্বরে ইতালি সরকার তাঁকে অর্ডার অফ দ্য স্টার অফ ইতালীয় সলিডারিটি প্রদান করে।
ঋতু ২০১২ সালে "ট্র্যাভেলিং ডিভা: রেসিপি ফ্রম অ্যারাউণ্ড দ্য ওয়ার্ল্ড" প্রকাশ করেন, যেখানে ইউরোপীয়, এশীয় এবং মধ্যপ্রাচ্যের খাবারের তাঁর প্রিয় রেসিপিগুলি তুলে ধরা হয়।
ডামি, সিবল হেডিংহামের ডাইনি

ডামি, সিবল হেডিংহামের ডাইনি (প্রায় ১৭৮৮ – ৪ সেপ্টেম্বর ১৮৬৩) ছিলেন এক অজ্ঞাতপরিচয় বৃদ্ধ ব্যক্তি, যিনি ১৯শ শতকে ইংল্যান্ডে জাদুবিদ্যার অভিযোগের শিকার হওয়া শেষ ব্যক্তিদের একজন ছিলেন। তিনি ডাইনী-শিকারীদের হাতে পীড়িত ও নদীতে নিক্ষিপ্ত হওয়ার পর মারা যান।
সিবল হেডিংহাম, এসেক্সের দীর্ঘদিনের এক বাসিন্দা, তিনি ইংল্যান্ডের গ্রামাঞ্চলের একটি ছোট কৃষি গ্রামে বসবাস করতেন। তিনি একজন বধির ও মূক ব্যক্তি ছিলেন এবং স্থানীয় ভাগ্য গণক হিসেবে জীবিকা নির্বাহ করতেন। সেপ্টেম্বর ১৮৬৩ সালে, রিজওয়েলের এমা স্মিথ তার বিরুদ্ধে একটি রোগের ‘অভিশাপ’ দেওয়ার অভিযোগ করেন। এরপর একটি মাতাল জনতা তাকে দ্য সোয়ান সরাইখানা থেকে টেনে বের করে। তাকে অভিশাপ তুলে নেওয়ার আদেশ দেওয়া হয়। যখন ডামি তা করতে পারেননি, তখন তাকে "জল পরীক্ষা" হিসেবে কাছের একটি খালে নিক্ষেপ করা হয়। তাকে লাঠি দিয়ে গুরুতরভাবে প্রহার করা হয়েছিল, পরে শেষ পর্যন্ত হ্যালস্টেডের একটি কর্মশালায় নিয়ে যাওয়া হয়, যেখানে তিনি নিউমোনিয়ায় আক্রান্ত হয়ে মারা যান। কর্তৃপক্ষের তদন্তের পর, এমা স্মিথ ও স্যামুয়েল স্ট্যামার্স—যিনি একজন দক্ষ ছুতার ও স্মিথের বন্ধু ছিলেন—তাদের বিরুদ্ধে "একজন বৃদ্ধ ফরাসি, যাকে সাধারণত ডামি বলা হতো, তাকে অবৈধভাবে আক্রমণ করে তার মৃত্যুর কারণ হওয়ার" অভিযোগ আনা হয়। গ্রামে ডামিকে ফরাসি বলে মনে করা হতো, তবে এ বিষয়ে কোনো সঠিক প্রমাণ ছিল না। তাদের চেলমসফোর্ড অ্যাসাইজ আদালতে বিচার করা হয় এবং ৮ মার্চ ১৮৬৪ সালে তাদের ছয় মাসের কঠোর শ্রমের সাজা দেওয়া হয়।
প্রিয়াঙ্কা দত্ত

প্রিয়াঙ্কা দত্ত চালাসানি (জন্ম: ১৯শে ডিসেম্বর ১৯৮৪) একজন ভারতীয় চলচ্চিত্র প্রযোজক যিনি তেলুগু চলচ্চিত্রে অভিনয়ের জন্য পরিচিত। তিনি সুপরিচিত ভারতীয় চলচ্চিত্র প্রযোজক এবং বৈজয়ন্তী মুভিজের প্রতিষ্ঠাতা সি. অশ্বিনী দত্তের কন্যা।
প্রিয়াঙ্কা দত্ত লস অ্যাঞ্জেলেসের ক্যালিফোর্নিয়া বিশ্ববিদ্যালয় থেকে চলচ্চিত্র নির্মাণ বিষয়ে পড়াশোনা করেছেন। ২০০৪ সালে, ২০ বছর বয়সে, "বালু" চলচ্চিত্রের সহ-প্রযোজনার মাধ্যমে তিনি একজন চলচ্চিত্র নির্মাতা হিসেবে আত্মপ্রকাশ করেন। তিনি থ্রি অ্যাঞ্জেলস স্টুডিওর প্রতিষ্ঠাতা এবং "ইয়াদোঁ কি বারাত" নামে একটি স্বল্পদৈর্ঘ্য চলচ্চিত্র প্রযোজনা করেছেন, যেটি ২০১৩ সালের কান চলচ্চিত্র উৎসবে প্রদর্শিত হয়েছিল।
প্রিয়াঙ্কা দত্ত চলচ্চিত্র জগতে তাঁর জীবন শুরু করেছিলেন বোম্বে -ভিত্তিক পরিচালক এবং বিজ্ঞাপন নির্মাতা সুজিত সরকারকে বিভিন্ন ব্র্যাণ্ডের বিজ্ঞাপনে সহায়তা করার মাধ্যমে। তিনি তাঁর বাবার ব্যানার বৈজয়ন্তী মুভিজের সাথে যৌথভাবে চলচ্চিত্র প্রযোজনা করার জন্য হায়দ্রাবাদে চলে আসেন। তিনি তিনটি চলচ্চিত্র সহ-প্রযোজনা করেছেন, সেগুলি হলো: "বালু" (২০০৫), "জয় চিরঞ্জীব" (২০০৫), এবং "শক্তি" (২০১১)।
নতুন যুগের চলচ্চিত্রকে উৎসাহিত করার জন্য ২০০৯ সালে প্রিয়াঙ্কা তাঁর নিজস্ব প্রযোজনা সংস্থা, থ্রি অ্যাঞ্জেলস স্টুডিও চালু করেন। স্টুডিওটি তাদের প্রথম ছবি "বানম" (২০০৯) তৈরি করে, একজন নকশালপন্থী মানুষের একজন আইপিএস অফিসার ছেলের গল্প নিয়ে তৈরি। ছবিটি যেভাবে সমস্যাটি মোকাবিলা করেছে তার জন্য সমালোচকদের দ্বারা প্রশংসিত হয়েছে। ২০০৯ সালে ছবিটি প্রিয়াঙ্কাকে সেরা চলচ্চিত্র বিভাগে রৌপ্য নন্দী পুরস্কার এনে দিয়েছিল। তিনি থ্রি অ্যাঞ্জেলস স্টুডিওর অধীনে ভারতের বিশেষ ক্লায়েন্টদের জন্য কর্পোরেট চলচ্চিত্রও প্রযোজনা করেছেন।
২০১৫ সালের ডিসেম্বরে, প্রিয়াঙ্কা "ইয়েভাদে সুব্রামণিয়াম" (২০১৫) এর পরিচালক নাগ অশ্বিনকে বিয়ে করেন, ছবিটি প্রিয়াঙ্কা তাঁর বোন স্বপ্না দত্তের সাথে প্রযোজনা করেছিলেন। এই দম্পতির একটি ছেলে আছে, যার নাম ঋষি।
ক্রিস্টোফার হোয়াইট (ব্যালেড)

"ক্রিস্টোফার হোয়াইট" (রুড ৩৯৭৪, চাইল্ড ১০৮) একটি ইংরেজি ভাষার লোকসঙ্গীত।
এক দাসী তার প্রেমিক ক্রিস্টোফার হোয়াইটের অনুপস্থিতিতে বিলাপ করে। এক ব্যবসায়ী তাকে বিয়ের প্রস্তাব দেয়। দাসীটি জানায়, যদি সে তার প্রেমিকের সঙ্গে বিশ্বাসঘাতকতা করে, তবে ব্যবসায়ীর সাথেও একদিন বিশ্বাসঘাতকতা করবে। ব্যবসায়ী ক্রমাগত তাকে প্রস্তাব দিতে থাকে যতক্ষণ না দাসী রাজি হয়। এরপর সে ব্যবসায়ীকে বিয়ে করে, তার প্রেমিককে অর্থ এবং একটি চিঠি পাঠায়। তার প্রেমিক এলে সে তার সঙ্গে পালিয়ে যায়, সঙ্গে ব্যবসায়ীর অনেক সম্পদও নিয়ে যায়। ব্যবসায়ী পরিতাপ করে, তবে স্বীকার করে যে দাসী তাকে আগেই সতর্ক করেছিল যে সে যদি প্রেমিকের সঙ্গে বিশ্বাসঘাতকতা, তবে ব্যবসায়ীর সঙ্গেও করবে।
দি ক্লিফস অফ ব্যাকালিউ

"দি ক্লিফস অফ ব্যাকালিউ" হলো নিউফাউন্ডল্যান্ডের একটি গান, যা জ্যাক উইদারস (১৮৯৯-১৯৬৪) লিখেছিলেন। নিউফাউন্ডল্যান্ডের অনেক জেলে গ্রীষ্মকালে ল্যাব্রাডর উপকূলে মাছ ধরতেন। এই গানে একটি উত্তেজনাপূর্ণ ঘটনার চিত্র তুলে ধরা হয়েছে, যেখানে ল্যাব্রাডর থেকে মাছ ধরার নৌকা কার্বোনিয়ার বা সেন্ট জনসের দিকে ফেরার পথে ঝড়ের কবলে পড়ে। যখন নৌকাটি ব্যাকালিউ দ্বীপের কাছে আসে, তখন প্রবল ঝড়ে এটি বিপদের সম্মুখীন হয়। গানের নৌকাটি স্পষ্টতই একটি স্কুনার, যা ল্যাব্রাডর উপকূলে ধরা লবণযুক্ত মাছের ভারে বোঝাই ছিল।
"দ্য ক্লিফস অফ ব্যাকালিউ" লেখার পর থেকে অনেক শিল্পী এটি রেকর্ড করেছেন।
ক্লাক ওল্ড হেন

"ক্লাক ওল্ড হেন" (রাউড ৪২৩৫), যা "ক্যাকলিন’ হেন" নামেও পরিচিত, একটি জনপ্রিয় অ্যাপালেশীয় সুর, যা ফিডল ও ব্যাঞ্জোতে বাজানো হয়। এটি সাধারণত মিক্সোলিডিয়ান বা ডরিয়ান মোডে বাজানো হয় (নিচের স্বরলিপিতে এটি এ ডরিয়ানে রয়েছে)। গানটি কেবল বাদ্যযন্ত্রে বা গানের সাথে পরিবেশিত হতে পারে, এবং এর কথা বিভিন্ন সংস্করণে ভিন্ন হতে পারে।
এই সুরের অন্যতম প্রাচীন লিখিত রূপ ১৮৮৬ সালের বলে জানা যায়। গানটির প্রথম রেকর্ডিং ১৯২৩ সালে ফিডলিন’ জন কারসনের নামে সংরক্ষিত হয়েছে।
গানটিতে একটি "বুড়ো মুরগির" কীর্তিকলাপের বর্ণনা দেওয়া হয়েছে, যে বিভিন্ন মজার কাণ্ড ঘটায়, যেমন রেলপথের কর্মীদের জন্য দশটি ডিম পাড়া। গানটি সাধারণত ‘প্রসঙ্গ ছাড়াই বিচ্ছিন্ন বাক্য’ নিয়ে গঠিত, যেখানে বিভিন্ন সংস্করণে পদ পরিবর্তিত হতে পারে। গানের মূল ধুয়া সাধারণত এভাবে যায়:
<score>
\new ChordNames \chordmode {
\new Staff \relative c"{
\key a \dorian
\time 4/4
\repeat volta 2
\break
\repeat volta 2
</score>
ভীমনা অমাবস্যা

ভীমনা অমাবস্যা ( ) হল কর্ণাটক রাজ্যে পালিত একটি হিন্দু উৎসব। এটি হিন্দু পঞ্জিকার "আষাঢ়" মাসের অমাবস্যা তিথিতে ( "অমাবস্যা" ) পালিত হয়। 
এই উৎসবটি মূলত মহাভারতের পঞ্চপান্ডবের মধ্যম পান্ডব ভীমের সাথে সম্পর্কিত। ভীমনা অমাবস্যাকে ভীমের জন্মদিন হিসেবে বিবেচনা করা হয়, সেই সাথে এই দিনে তিনি দুষ্ট বকাসুরকে বধ করে ব্রাহ্মণদের এই দুষ্ট রাক্ষসের হাত থেকে রক্ষা করেছিলেন। 
কর্ণাটকে, আষাঢ়ের শেষ দিন ভীমনা অমাবস্যা হিসাবে চিহ্নিত করা হয়। এই অঞ্চলের শৈব সম্প্রদায়ের লোকেরা বিশ্বাস করেন যে, এই দিনে, শিব পার্বতীর ভক্তিতে মুগ্ধ হয়ে তাকে স্ত্রী হিসেবে গ্রহণ করেছিলেন। প্রচলিত বিশ্বাস অনুসারে যদি মহিলারা এই দিনে অন্ন ত্যাগ করে ব্রত পালন করেন এবং শিবের কাছে প্রার্থনা করেন, তাহলে দেবী পার্বতী অবিবাহিত মহিলাদের জন্য সৎ স্বামীলাভের আশীর্বাদ করবেন। বিবাহিত মহিলারা এই ব্রতের মাধ্যমে তাদের স্বামীদের দীর্ঘায়ু, সাফল্য এবং সুখ লাভ করবেন। বোনেরা তাদের ভাইদের মঙ্গলের জন্যও প্রার্থনা করে। এই উতসবে লাল কাদামাটি দিয়ে শিব ও পার্বতীর মূর্তি তৈরি করা হয় এবং শুকানো হয়। তারপর ছাই ও সিঁদুর দিয়ে সজ্জিত করা হয়। এই মূর্তিগুলি কখনও কখনও "পাঁচলোহ" (পাঁচটি উপকরণ - সোনা, রূপা, তামা, ব্রোঞ্জ এবং দস্তা) দিয়েও তৈরি হয়।
দ্য ক্রুয়েল ব্রাদার

"দ্য ক্রুয়েল ব্রাদার" (চাইল্ড ১১, রাউড ২৬) একটি লোকসঙ্গীত।
একজন যোদ্ধা (অথবা প্রভু) একজন মহিলাকে প্রেম নিবেদন করে। মহিলাটি জানায় যে, তাকে তার আত্মীয়দের অনুমতি পেতে হবে। যোদ্ধা মহিলার ভাই জনের অনুমতি উপেক্ষা করে। বিয়ের দিনে জন মহিলাকে মারাত্মকভাবে ছুরিকাঘাত করে। মহিলা মৃত্যুর আগে একটি ইচ্ছাপত্র (উইল) করে বিভিন্ন জিনিস দান করে দেয়, যেমন তার মাকে পোশাক, তার বোনকে একটি পাখা। অবশ্যই জনের প্রাপ্তি হয় "তাকে ফাঁসিতে ঝোলানোর জন্য ফাঁসিকাঠ"। জনের স্ত্রীকে পুরো জীবনব্যাপী শোক বয়ে নিয়ে চলতে হতে পারে, এবং তার সন্তানদের ভিক্ষা করতে হতে পারে, যদিও স্ত্রী হয়তো শোকের পোশাক পেতে পারে এবং শান্তিপূর্ণ জীবন কাটাতে পারে, অথবা তার পুত্র ঈশ্বরের দয়া পেতে পারে একজন মানুষ হয়ে ওঠার জন্য।
নববধূর ইচ্ছাপত্র ব্যালাডের জন্য খুবই প্রচলিত, এবং এমন অনুরূপ ইচ্ছাপত্র ইউরোপজুড়ে ব্যালাডে পাওয়া যায়।
সংগীতটির চারটি মাত্র ক্ষেত্র রেকর্ডিং প্রচলিত গায়কদের দ্বারা করা হয়েছে, যা পরিচিত:
ডিক ও দ্য কাউ

ডিক ও দ্য কাউ (রাউড ৪০১২, চাইল্ড ১৮৫) একটি অ্যাংলো-স্কটিশ সীমান্ত বাল্যগান। এই বাল্যগানটি একটি পুরুষের গল্প বলে, যে তার চুরি হওয়া গরুগুলি পুনরুদ্ধার করে।
জন আর্মস্ট্রং ইংল্যান্ডে আক্রমণ করেন, কিন্তু তিনি শুধু ছয়টি ভেড়া পান, যেগুলি চুরি করা তার জন্য লজ্জাজনক হবে। তিনি তার সঙ্গী বিলিকে জিজ্ঞেস করেন, যাদের তারা পেয়েছিল সে সম্পর্কে; বিলি বলেন যে সে একজন সহজ লোক, নাম ডিক ও দ্য কাউ। তারা তার তিনটি গরু চুরি করে।
ডিক তার প্রভুর কাছ থেকে প্রতিশোধ নিতে লিডসডেল যাওয়ার অনুমতি নেন। সেখানে, তারা তাকে উপহাস করে। তিনি দুটি ঘোড়া চুরি করেন। জন তাকে ঘোড়ায় চড়ে তাড়া করে এবং তারা লড়াই করে। ডিক তাকে মাটিতে ফেলে দেয় এবং এখন তার তিনটি ঘোড়া আছে। তিনি একটি ঘোড়া টাকার বিনিময়ে এবং একটি ভালো দুধের গরুর জন্য বিক্রি করেন। তার প্রভুর অনুমতি নিয়ে, তিনি আর্মস্ট্রংদের এড়িয়ে চলে যান।
দ্য ডিচলিং ক্যারল

দ্য ডিচলিং ক্যারল একটি ক্রিসমাস ক্যারল এবং রাউড গান #৩২১৬, যার শব্দ লিখেছেন উইলিয়াম রবার্ট স্পেন্সার।
১৯৯৯ সালের অ্যালবাম "ব্রোকেন গ্রাউন্ড" এর স্লিভ নোটসে, গায়ক এবং গিটারিস্ট মার্টিন কারথি লেখেন:দ্য ডিচলিং ক্যারল প্রথমে দেখে যতো পুরানো মনে হয়, তা আসলে ততো পুরানো নয়। ভিক গ্যামনের মতে, "... সঙ্গীতটি সম্ভবত একটি জুতো সেলাইকারী এবং গির্জার সঙ্গীতজ্ঞ পিটার পার্সনসের কাজ, যিনি ব্রাইটনের কাছে ডিচলিংয়ের লোক ছিলেন এবং ১৯০১ সালে মারা যান ... ডিচলিং ছিল পুরনো গির্জার ব্যান্ডের সঙ্গীতজ্ঞদের জন্য একটি গুরুত্বপূর্ণ কেন্দ্র, এবং গির্জার গায়ক দলটি যথেষ্ট ব্যাপক প্রাক-ক্রিসমাস ক্যারল ভ্রমণ করত, যা অত্যন্ত জনপ্রিয় ছিল, কিন্তু গির্জার সংস্কারকরা তাদের সঙ্গীত অন্য জায়গায় নিয়ে যেতে পছন্দ করতেন না বলে বিরক্ত ছিলেন..." ২০১১ সালের সিডি "নাওয়েল সিং উই" এর স্লিভ নোটে (একটি রেকর্ড বা সিডি স্লিভে মুদ্রিত একটি নিবন্ধ যা সঙ্গীত বা সঙ্গীতজ্ঞ সম্পর্কে তথ্য দেয়), নিউ স্করপিয়ন ব্যান্ড উল্লেখ করে যে, শব্দগুলি উইলিয়াম রবার্ট স্পেন্সারের এবং ১৮১১ সালে প্রকাশিত হয়েছিল। তারা বলে, "সেটিংটি পিটার প্রেস্টনের, এবং এই ক্যারলটি যেমন আমরা এখন পাই, তা ভিক গ্যামন বিভিন্ন সাসেক্স পাণ্ডুলিপি থেকে সংগ্রহ করেছেন। এখানে আমরা এটি একটি 'ওয়েস্ট গ্যালারি' টুকরা হিসেবে পরিবেশন করছি।"
দ্য ডোজার সং

"দ্য ডোজার সং" একটি ১৯শ শতকের আমেরিকান লোকগীতি। অ্যারন কোপল্যান্ড এটির সঙ্গীত অভিযোজন করেছিলেন "ওল্ড অ্যামেরিকান সঙস" এর অংশ হিসেবে, যেটি লোকগীতির সঙ্গীত অভিযোজনের একটি সংগ্রহ।
"দ্য ডোজার" সম্বন্ধে বলা হয়ে থাকে যে এটি ১৮৮৪ সালের প্রেসিডেন্ট নির্বাচনকালে রিপাবলিকান জেমস জি. ব্লেইনকে ছোট করার জন্য একটি প্রচারনা গান হিসেবে ব্যবহৃত হয়েছিল, যেখানে ব্লেইনের প্রতিদ্বন্দ্বী ছিলেন ডেমোক্র্যাটিক প্রার্থী গ্রোভের ক্লিভল্যান্ড। নিউ ইয়র্কে তাম্মানি হলের বিরুদ্ধে লড়াইতে ক্লিভল্যান্ড প্রগতিশীলদের সমর্থন অর্জন করেছিলেন। এখনকার সংস্করণটি কংগ্রেসের লাইব্রেরি থেকে এমা ডুসেনবেরি (মেনা, আর্কানসাস) এর একটি রেকর্ডিংয়ের উপর ভিত্তি করে তৈরি, এমা এটি ১৮৮০ এর দশকে শিখেছিলেন। একটি ছোট রিসেটেলমেন্ট অ্যাডমিনিস্ট্রেশন গানবুকে চার্লস সিজার প্রথম এর প্রতিলিপি করেছিলেন এবং প্রকাশ করেছিলেন।
ডঙ্কি রাইডিং

"ডঙ্কি রাইডিং" (রাউড ৪৫৪০) একটি ঐতিহ্যবাহী শ্রম গীতি বা নাবিকদের গান, যা মূলত কানাডা, স্কটল্যান্ড এবং উত্তর-পূর্ব মার্কিন যুক্তরাষ্ট্রে গাওয়া হতো। এটি শিশুদের গান হিসেবেও জনপ্রিয় হয়ে উঠেছিল। গানের প্রথম লিখিত রেকর্ডটি ১৮৫৭ সালের। এর সুর এবং শব্দগুলি "হাইল্যান্ড ল্যাডি"-র একটি অভিযোজন। সর্বজনীনভাবে না হলেও সাধারণ ভাবে, অনুমান করা হয় যে গানের শিরোনামে থাকা "ডঙ্কি" শব্দটি স্টিম ডঙ্কির প্রতি ইঙ্গিত করে, যা একটি সাধারণ উদ্দেশ্যে ব্যবহৃত স্টিম ইঞ্জিনের ধরনের। সাগর সঙ্গীত ইতিহাসবিদ স্ট্যান হুগিল বলেছেন যে তাকে জানানো হয়েছিল গানটি গালফ বন্দরেও গাওয়া হতো এবং সাগরে জনপ্রিয় ছিল।
এই গানের রেকর্ডিং অন্তর্ভুক্ত :
দ্য ডিউক অফ অ্যাথোল 'স নার্স

দ্য ডিউক অফ অ্যাথোল'স নার্স চাইল্ড ব্যালাডের #২১২ স্থানে আছে, এটি ইংল্যান্ড, স্কটল্যান্ড এবং তাদের আমেরিকান রূপের ৩০৫টি ব্যালাডের একটি সংগ্রহ, যেগুলি ফ্রান্সিস জেমস চাইল্ড উনবিংশ শতাব্দীর শেষের দিকে সংগ্রহ করেছিলেন। এই সংগ্রহটি ১৮৮২ থেকে ১৮৯৮ সালের মধ্যে হাউটন মিফ্লিন দ্বারা ""দ্য ইংলিশ অ্যান্ড স্কটিশ পপুলার ব্যালাড"" নামে দশটি খণ্ডে প্রকাশিত হয় এবং পরে পাঁচটি খণ্ডের একটি সংস্করণে পুনঃপ্রকাশিত হয়।
একজন লোক তার প্রেমিকার সাথে দেখা করার জন্য অপেক্ষা করে—কখনও কখনও সে অ্যাথোলের ডিউকের ধাত্রীকে মধ্যস্থতাকারী হিসেবে রাখে। লোকটিকে একটি সরাইখানায় প্রেমিকার জন্য অপেক্ষা করতে বলা হয়; জানানো হয় প্রেমিকা সকালে আসবে। তার পরিবর্তে আসে সশস্ত্র লোকেরা।
বেশিরভাগ সংস্করণে, লোকটি সরাইওয়ালাকে মিনতি করায় সে তাকে মহিলার পোশাক পরিয়ে রুটি বানানোর কাজে লাগিয়ে দেয়, যাতে লোকেরা তাকে খুঁজে না পায়।
দ্য ডিউক অব গর্ডন'স ডটার

দ্য ডিউক অব গর্ডন'স ডটার হলো চাইল্ড ব্যালাডস-এর #২৩৭ তম ব্যালাড (রাউড ৩৪২)। এটি ইংল্যান্ড ও স্কটল্যান্ড এবং তাদের মার্কিন সংস্করণ থেকে সংগৃহীত ৩০৫টি ব্যালাডের সংকলন। উনিশ শতকের শেষভাগে ফ্রান্সিস জেমস চাইল্ড দ্বারা এগুলি সংগৃহীত হয়েছিল। সংকলনটি ১৮৮২ থেকে ১৮৯৮ সালের মধ্যে হাউটন মিফলিন কর্তৃক দ্য ইংলিশ অ্যান্ড স্কটিশ পপুলার ব্যালাডস নামে দশটি খণ্ডে প্রকাশিত হয়েছিল এবং পরে পাঁচ খণ্ডের সংস্করণে পুনঃপ্রকাশিত হয়েছিল।
লেডি জিন ক্যাপ্টেন অগিলভির প্রেমে পড়ে এবং তার সাথে পালিয়ে যায়। ডিউক ক্যাপ্টেনের মৃত্যুদণ্ড কার্যকর করার চেষ্টা করেন, কিন্তু রাজা কেবল তার পদাবনতি করার অনুমতি দেন। ক্যাপ্টেনের সাথে থাকার সময় লেডি জিন দারিদ্র্যের মধ্যে সন্তানদের নিয়ে চলাকে অসহনীয় মনে করে এবং নিজের পরিবারের কাছে ফিরে যায়, সেখানে তাকে স্বাগত জানানো হয়। এরপর ক্যাপ্টেন অগিলভি উত্তরাধিকার সূত্রে একটি আর্ল-সাম্রাজ্য লাভ করে। সে তার স্ত্রী ও সন্তানদের আনতে যায়। ডিউক তাকে স্বাগত জানাতে চায়, কিন্তু ক্যাপ্টেন ভেতরে প্রবেশ করতে অস্বীকার করে, শুধুমাত্র জিন এবং সন্তানদের নিয়ে সে চলে যায়।
দ্য আর্ল অফ মার 'স ডটার

"দ্য আর্ল অফ মার'স ডটার" (রাউড ৩৮৭৯, চাইল্ড ২৭০) একটি ইংরেজি ভাষার লোকগান।
মারের আর্ল-এর কন্যা একটি সুন্দর পাখি দেখেছিল, এবং এটি যদি তার কাছে আসে তবে এটিকে একটি সোনার খাঁচায় রাখার প্রতিশ্রুতি দিয়েছিল। পাখিটি এসেছিল, এবং সেই রাতে তার শোবার ঘরে সে একটি রাজপুত্রে রূপান্তরিত হয়েছিল। রাজপুত্রের মা তাকে সেই আকারে রূপান্তরিত করে রেখেছিল। তারা একসাথে বসবাস করতে থাকে এবং সাতটি পুত্র সন্তান জন্মায়, কিন্তু রাজপুত্র সন্তানদের নিরাপদে তার মায়ের কাছে রেখে আসে। একজন প্রেম নিবেদনকারী কন্যার কাছে এসেছিল, কিন্তু কন্যা বলেছিল যে সে বিয়ে করতে চায় না বরং তার পাখির সাথে থাকতে চায়। কন্যার বাবা পাখির ঘাড় মুচড়ে দেওয়ার শপথ নিলে রাজপুত্র পালিয়ে যায়। রাজপুত্র নিজের মাকে দিয়ে তার অনেক লোক, তার পুত্র এবং নিজেকে বড় পাখিতে রূপান্তরিত করায়। এরপর সকলে কনের বিয়ের অনুষ্ঠানে আক্রমণ করে এবং কনেকে তুলে নিয়ে গেল।
জোসেফ জ্যাকবস তার "ইংলিশ ফেয়ারি টেলস" গ্রন্থে এর একটি গদ্য রূপ অন্তর্ভুক্ত করেছেন, যার নান "আর্ল মারের কন্যা"। ব্যালাডটিতে অনেক রূপকথার উপাদান রয়েছে।
প্রেমিক পাখির রূপে আসে যা লোককথায় একটি সাধারণ মোটিফ, যাকে বলা হয় দ্য বার্ড লাভার।
হাওয়ার্ড পাইলের "দ্য মেরি অ্যাডভেঞ্চারস অফ রবিন হুড"-এ, অ্যালান-এ-ডেল এই গানটির একটি সংস্করণ গেয়েছেন, যেটি হল "মে অ্যালেন'স ওয়েডিং"।
ইস্ট টেনেসি ব্লুজ

ইস্ট টেনেসি ব্লুজ হল ফিডল বাদ্যযন্ত্রে বাজানো পুরানো-সময়ের একটি আমেরিকান গান। এটি ২০তম শতাব্দীর শুরুতে তৈরি হয়।
চার্লি বোম্যান (তিনি ইস্ট টেনেসির গ্রে স্টেশনে জন্মগ্রহণ করেন) এই গানটি লিখেছিলেন এবং ১৯২৬ সালে এটি প্রথম রেকর্ড করেছিলেন আল হপকিন্স (ওরফে দ্য হিল বিলিজ)। বিখ্যাত ব্লুগ্রাস শিল্পীরা যেমন বিল মনরো, ডক ওয়াটসন এবং টমি জ্যাকসন এই গানের বিভিন্ন সংস্করণ প্রকাশ করেছেন। ব্লুগ্রাস সংগীতের একটি মূল অংশ হিসেবে গানটি এখনও সিয়েরা হালের মতো গায়ক এবং স্টীপ ক্যানিয়ন রেঞ্জার্স ও তার পাশাপাশি ইস্ট টেনেসি স্টেট ইউনিভার্সিটি ব্লুগ্রাস প্রাইড ব্যান্ডের শিল্পীরাও গেয়ে থাকেন।
এলা সান তো তিজিভাইরি

এলা সান তো তিজিভাইরি "()" একটি গ্রিক লোকগান (টসিফটেটেলি)। এর তাল মাত্রার। এর সঙ্গীত রচনা করেছেন গ্রীক ভাসিলিস কাজৌলিস। গ্রীক গানের কথা লিখেছেন ভাসিলিস কাজৌলিস।
এই গানের একটি অনুরূপ গান রয়েছে। এর নাম "ক্রাতা গিয়া তো তেলোস" (), (হিব্রু: "Bakafe Shel Stelios")। এর সঙ্গীত রচনা করেছেন গ্রীক পান্তেলিস থালাসিনোস। গ্রীক গানের কথা লিখেছেন ইলিয়াস কাতসুলিস। হিব্রু গীতিকার লিখেছেন সিয়ন কেডেম।
এর আরেকটি অনুরূপ গান রয়েছে। এর নাম "ডোব্রে ডোশুল" ()। বুলগেরিয়ান গ্লোরিয়া এর সঙ্গীত রচনা করেছেন এবং সেই সঙ্গে বুলগেরিয়ান গানের কথাও লিখেছেন গ্লোরিয়া।
ইলেভেন সেন্ট কটন অ্যান্ড ফোর্টি সেন্ট মিট

"ইলেভেন সেন্ট কটন অ্যান্ড ফোর্টি সেন্ট মিট" (কখনও "সেভেন সেন্ট কটন অ্যান্ড ফোর্টি সেন্ট মিট" নামে পরিচিত, পরবর্তী সংস্করণগুলির প্রচ্ছদে বিভিন্ন মূল্য ব্যবহৃত হয়েছে) একটি আমেরিকান গান, যেটি ১৯২০-এর দশকের শেষের দিকে তৈরি হয়েছিল এবং ১৯২৮ সালে বব মিলার ও এমা ডারমার সেটি প্রকাশ করেছিলেন। গানটি সেই সময়ের অর্থনৈতিক পরিস্থিতির বর্ণনা দেয়, যখন মহামন্দার পূর্ববর্তী সময়ে তূলার দাম এত কমে গিয়েছিল যে কৃষিকাজ আর্থিকভাবে স্থিতিশীল ছিল না, আর মূল্যস্ফীতির কারণে মৌলিক পণ্যের দাম আকাশছোঁয়া হয়ে গিয়েছিল।
দুইবারের গ্র্যামি বিজয়ী আমেরিকানা/কান্ট্রি/ব্লুগ্রাস গায়ক জিম লডারডেল জনেট রেনোর ঐতিহ্যবাহী আমেরিকান গানের সংকলন ""সং অব আমেরিকা""-র জন্য এই গানের একটি সংস্করণ পরিবেশন করেছিলেন।
আমেরিকান লোকসংগীতশিল্পী পিট সীগার এই গানের একটি সংস্করণ রেকর্ড করেছিলেন, ১৯৫৬ সালে তার অ্যালবাম ""আমেরিকান ইন্ডাস্ট্রিয়াল ব্যালাডস""-এ সেটি প্রকাশিত হয়।
ডেভিড "স্ট্রিংবিন" অ্যাকেম্যান তাঁর "রেয়ার ওল্ড টাইম ব্যাঞ্জো পিকিং অ্যান্ড সিঙ্গিন" অ্যালবামে [১৯৬২] "২০ সেন্ট কটন অ্যান্ড ৯০ সেন্ট মিট" শিরোনামে গানটি রেকর্ড করেছিলেন।
গ্র্যামি বিজয়ী এবং কান্ট্রি মিউজিক হল অব ফেমের সদস্য পোর্টার ওয়াগনার ২০০৭ সালে তার শেষ অ্যালবাম "ওয়াগনমাস্টার"-এ এই গানের একটি সংস্করণ রেকর্ড করেছিলেন।
মাইকেল ক্লিভল্যান্ড তার "টল ফিডলার" (২০১৯) অ্যালবামে এই গানটি অন্তর্ভুক্ত করেছিলেন। ডেভিড অ্যাকেমানের সংস্করণের মতোই, এই গানে মূল্য বৃদ্ধি করে তুলার দাম ২০ সেন্ট এবং মাংসের দাম ৯০ সেন্ট করা হয়েছে।
ফেয়ার অ্যানি

"ফেয়ার অ্যানি" (রাউড ৪২, চাইল্ড ৬২) একটি ঐতিহ্যবাহী লোকগীতি, যা বিভিন্ন রূপে প্রচলিত রয়েছে।
একজন মনিব ফেয়ার অ্যানিকে বলে তার নতুন কনের জন্য অভ্যর্থনার প্রস্তুতি নিতে এবং অ্যানিকে কুমারীর মতো সজ্জিত হতে বলে। অ্যানি দুঃখ করে বলে যে সে ইতোমধ্যে সাতটি পুত্রসন্তানের জন্ম দিয়েছে এবং অষ্টম সন্তানের গর্ভধারণ করেছে; সে আর কুমারীর মতো সজ্জিত হতে পারবে না। অ্যানি কনেকে স্বাগত জানায়, তবে নিজের দুর্ভাগ্যের জন্য বিলাপ করতে থাকে, এমনকি দুঃখে তার সন্তানদের অভিশাপও দেয়—যেন তারা ইঁদুর হয়ে যায় এবং সে নিজে হয় একটি বিড়াল।
নববধূ অ্যানির কাছে এসে জিজ্ঞাসা করে কেন সে শোকে কাতর এবং মনিবের দ্বারা অপহৃত হওয়ার আগে অ্যানির পরিবার কী ছিল। তখন বধূ প্রকাশ করে যে সে অ্যানিরই সহোদরা বোন এবং সে নিজের সমস্ত যৌতুক অ্যানিকে দিয়ে দিতে চায়, যাতে অ্যানি সেই প্রভুকে বিয়ে করতে পারে। বোন নিজে এখনো কুমারী এবং তাই সে নিজের বাড়িতে ফিরে যেতে পারে।
গানটির কিছু স্ক্যান্ডিনেভিয়ান সংস্করণ রয়েছে: সুইডিশ "স্কন আন্না" এবং ডেনিশ "স্কন আন্না" ("ডিজিএফ" ২৫৮)। এদের মধ্যে, নায়ক একজন পুরুষ, যে তার পিতার মৃত্যুর পর সদ্য রাজা হয়েছে; তার দীর্ঘকালীন উপপত্নী আন্না বা আন্নেক তার স্ত্রী হবার জন্য চেষ্টা করে, এবং রাণী মা আন্নেককে সমর্থন করে। যখন পুত্র অস্বীকার করে এবং একটি কনে নির্বাচন করে, আন্নেক তার সাথে কথা বলতে চায়। রাণী মা তাকে সেই মহিলার কাছে নিয়ে যায়, এবং আন্নেকের বর্ণনা কনে-কে উপলব্ধি করাতে সহায়ক হয়।
এই ধারণার একটি পূর্ববর্তী প্রতিধ্বনি হলো ম্যারি ডি ফ্রান্সের লেই, "লে ফ্রেসনে"। এই দ্বাদশ শতাব্দীর কাহিনীতে, নায়িকা অপহৃত হয়নি বরং জন্মের চিহ্ন সহ পরিত্যক্ত হয়েছে। লে ফ্রেসনের একজন যমজ আছে, যা ব্যভিচারের প্রমাণ হিসেবে দেখা হতো। একজন ভৃত্য তার জীবন রক্ষা করার জন্য তাকে পরিত্যাগ করে এসেছিল। লে ফ্রেসন শেষমেশ একজন সন্তানহীন মনিবের সহচরী হয়ে ওঠে। মনিবের পোষ্য ব্যক্তিরা তাকে একটি বৈধ স্ত্রীর গ্রহণ করতে বাধ্য করে, যাতে উত্তরসূরি উৎপন্ন করা যায়। লে ফ্রেসনের কনে আসলে অন্য যমজটি।
"হিন্দ এটিনের" কিছু সংস্করণে, বন্দি মা তার সন্তানের প্রতি দুঃখ প্রকাশ করে এই ব্যালাডের মতো একই ভাষায় তাদের প্রতি শত্রুতা প্রকাশ করে।
হজ্বের সময় মুশরিকদের প্রত্যাখান

হজ্বের সময় মুশরিকদের প্রত্যাখান (আরবি : االبراءة من المشركين في الحج) হল একটি ইসলামি ধর্মীয়/রাজনৈতিক ঐতিহ্য যা বাৎসরিক হজের সময় সম্পাদিত হয়। মুশরিকদের অস্বীকার করা কুরআনের একটি বাক্যাংশ বা ঐতিহ্য যা "মুশরিক এবং আল্লাহ/তাঁর রাসূলের শত্রুদের প্রতি ঘৃণা" বোঝাতে ব্যবহৃত হয়; এর অর্থও একইভাবে: "সমস্ত তাগুত এবং অহংকারী শক্তির প্রতি বারা'আতের (বিতৃষ্ণা/বিতৃষ্ণা) ঘোষণা"।
হজ্জে মূর্তিপূজকদের প্রতি বিতৃষ্ণা বা মুশরিকদের অস্বীকার করাকে সম্প্রতি রাজনৈতিক দৃষ্টিকোণ থেকে আরও বেশি তৎপরতা অনুসরণ করা হচ্ছে এবং মুসলিমরা তথা হাজীরা অহংকারের পরিকল্পনার মুখোমুখি হওয়ার সুযোগ হিসেবে এটি পরিচালনা করে। এই কুরআনের ঐতিহ্যের ইতিহাস খলিলুল্লাহের (ইব্রাহিম) সময় থেকে ইসলামি নবী (মুহাম্মাদ) পর্যন্ত বিবেচনা করা হয়। বর্তমান বছরগুলিতে ধর্মীয়/রাজনৈতিক নেতারাও এটিকে গুরুত্ব সহকারে বিবেচনা করেছেন, যেমন সাইয়্যেদ রুহুল্লাহ খোমেইনী এবং সাইয়্যেদ আলী খামেনেয়ী।
সাম্প্রতিক যুগে এই ইসলামি রীতির পুনরুজ্জীবন এবং এর মূল ব্যাখ্যা ইরানের প্রথম সর্বোচ্চ নেতা রুহুল্লাহ খোমেনির পরামর্শে ফিরে আসে যিনি এই ইসলামি অভিব্যক্তির মূল ভিত্তি হিসাবে "তাওয়াল্লা এবং তাবাররা" দুটি মতবাদের নামকরণ করেছিলেন।
বারাআতের (অস্বীকৃতি) দর্শন ব্যাখ্যা করতে গিয়ে খোমেনী উল্লেখ করেছেন যে: ইসলামের পবিত্র গোপনীয়তা থেকে বড়, নীচ, ছোট (প্রথম, মধ্যম এবং পিছনের) শয়তানদের বিতাড়িত করতে হবে। তিনি হজে "বারাআহ মিন আল-মুশরিকীন" (মুশরিকদের অস্বীকৃতি) প্রসঙ্গেও যোগ করেছেন:
ইরানের প্রথম সর্বোচ্চ নেতা সাইয়্যেদ রুহুল্লাহ খোমেনির মৃত্যুর পর, ইরানের বর্তমান সর্বোচ্চ নেতা সাইয়্যেদ আলী খামেনি প্রতি বছর হজযাত্রীদের উদ্দেশ্যে "মুশরিকদের অস্বীকার" করার আচার-অনুষ্ঠানের উপর বার্তা প্রদান করেন। ৬ আগস্ট, ২০১৯ তারিখে তার শেষ বার্তায় তিনি উল্লেখ করেছিলেন যে: "বার'আতের অনুষ্ঠান, যার অর্থ হল যেকোনো সময়ের অত্যাচারীদের নির্দয়তা, নিষ্ঠুরতা, অন্যায় এবং দুর্নীতির প্রতিটি উদাহরণকে প্রত্যাখ্যান করা এবং ইতিহাস জুড়ে অহংকারীদের দ্বারা ভীতি প্রদর্শন এবং চাঁদাবাজির বিরুদ্ধে রুখে দাঁড়ানো, হজের অন্যতম মহান আশীর্বাদ এবং নির্যাতিত মুসলিম জাতিগুলির জন্য একটি সুযোগ। আজ, শিরক [বহুদেববাদ] এবং কুফর [অবিশ্বাস] এর সম্মুখভাগকে প্রত্যাখ্যান করা, যার মধ্যে অহংকারী শক্তিগুলি প্রধানত মার্কিন যুক্তরাষ্ট্র - নির্যাতিতদের হত্যা করতে অস্বীকার করা এবং যুদ্ধ চালানোর সমান..."
বারা'র বিষয়বস্তুর ব্যাপারে কুরআনের সর্বাধিক মনোযোগ হল নবম চান্দ্র বছরে হজের মৌসুমে ইসলামি নবী মুহাম্মদের সময় "বারাআহ মিন আল-মুশরিকীন" (মুশরিকদের অস্বীকৃতি) যোগাযোগের বিষয়ে, এবং মুশরিকীনদের থেকে ইব্রাহিমের বিদ্বেষও। ইতিমধ্যে, কুরআনে অসংখ্য আয়াত থাকা এবং ইসলামের ইতিহাসে মুহাম্মদ কর্তৃক কাবা থেকে মূর্তি অপসারণ ইসলামি দৃষ্টিকোণ থেকে এই ঐতিহ্যের গুরুত্বকে চিত্রিত করে।
"মুশরিকদের অস্বীকৃতি" ইস্যুটি হজের অপরিহার্য রাজনৈতিক হিসাবে বিবেচিত, এটি কুরআনের সূরা/আয়াতে উল্লেখ করা হয়েছে, যেমন: সূরা সূরা মুমতাহিনাহ, সূরা ফাতহ, সূরা মায়িদাহ। এমনকি এই নামে একটি সূরাও আছে, যার নাম সূরা বারাআত (সূরা তাওবাহ)। বারাআতের ঘোষণা অনুসারে, মুশরিকদের জন্য মসজিদুল হারামে প্রবেশ এবং হজ করা নিষিদ্ধ করা হয়েছিল।
মহসিনা কিদওয়াই

মহসিনা কিদওয়াই (জন্ম: ১ জানুয়ারি ১৯৩২) হলেন একজন ভারতীয় রাজনীতিবিদ এবং উত্তরপ্রদেশের বারাবাঁকি জেলার ভারতীয় জাতীয় কংগ্রেস দলের প্রাক্তন কেন্দ্রীয় মন্ত্রী এবং সংসদ সদস্য। তিনি প্রধানমন্ত্রী ইন্দিরা গান্ধী এবং রাজীব গান্ধীর অধীনে কেন্দ্রীয় মন্ত্রী হিসেবে বেশ কয়েকটি গুরুত্বপূর্ণ মন্ত্রণালয়ের দায়িত্ব পালন করেছিলেন।
তিনি উত্তরপ্রদেশের মীরাট আসন থেকে ষষ্ঠ লোকসভায় নির্বাচিত হন এবং সপ্তম এবং অষ্টম লোকসভায় আসনটি ধরে রাখেন। এছাড়াও তিনি ২০০৪ থেকে ২০১৬ সালের মধ্যে ছত্তিশগড় থেকে রাজ্যসভার সদস্য হিসেবে দায়িত্ব পালন করেছিলেন।
মহসিনা কিদওয়াই উত্তরপ্রদেশ সরকার এবং ভারত সরকারের বেশ কয়েকটি মন্ত্রীর পদে অধিষ্ঠিত ছিলেন।
কিদওয়াই কংগ্রেস দলের মধ্যে বিভিন্ন নেতৃত্বের পদে অধিষ্ঠিত ছিলেন, যার মধ্যে এআইসিসির সাধারণ সম্পাদক পদ রয়েছে। কিদওয়াই কংগ্রেস পার্টির প্রধান সোনিয়া গান্ধীর সাথে তার ঘনিষ্ঠতার জন্য পরিচিত।
তিনি কংগ্রেস ওয়ার্কিং কমিটির সদস্য এবং আসাম ও পাঞ্জাবের ইশতেহার বাস্তবায়ন কমিটির আহ্বায়ক ছিলেন।
মহসিনা কিদওয়াই ১৯৫৩ সালের ১৭ ডিসেম্বর খলিল আর. কিদওয়াইয়ের সাথে বিবাহ বন্ধনে আবদ্ধ হন। তাদের তিন মেয়ে রয়েছে।
তিনি তার কর্মজীবনে নিম্নলিখিত পদে অধিষ্ঠিত ছিলেন:
গাল্লা অরুণা কুমারী

গাল্লা অরুণা কুমারী (জন্ম: ১লা আগস্ট ১৯৪৪) একজন ভারতীয় রাজনীতিবিদ। তিনি প্রাক্তন ভারতীয় সংসদ সদস্য এবং সমাজকর্মী পাতুরি রাজগোপাল নাইডুর কন্যা। তিনি বর্তমানে তেলুগু দেশম পার্টির একজন পলিট ব্যুরো সদস্য। তিনি ভারতের অন্ধ্র প্রদেশ সরকারের ভূতত্ত্ব ও খনি মন্ত্রী ছিলেন এবং চন্দ্রগিরি নির্বাচনী এলাকার বিধায়ক ছিলেন। ২০১৪ সালের ৮ই মার্চ, তিনি তেলুগু দেশম পার্টিতে যোগ দেন।
অরুণা কুমারী লেক ভিউ কলেজ থেকে কম্পিউটার সায়েন্সে স্নাতক ডিগ্রি অর্জন করেছেন। তিনি ক্রাইসলার কর্পোরেশনে কম্পিউটার প্রোগ্রামার হিসেবে এবং ম্যানেজমেন্ট ইনফরমেশন সিস্টেমের বিক্রয় বিভাগে বিভাগীয় প্রধান হিসেবে কাজ করেছেন।
অরুণা কুমারী তাঁর প্রারম্ভিক রাজনৈতিক জীবনে অন্ধ্রপ্রদেশ মহিলা কংগ্রেসের সভাপতি এবং প্রদেশ কংগ্রেস কমিটির সাধারণ সম্পাদকের দায়িত্ব পালন করেছেন। তিনি ১৯৮৯ থেকে ১৯৯৪ এবং ১৯৯৯ থেকে ২০১৪ সাল পর্যন্ত চন্দ্রগিরি আসনের বিধায়ক এবং অন্ধ্রপ্রদেশের মুখ্যমন্ত্রী প্রয়াত ওয়াইএস রাজশেখর রেড্ডির প্রথম মেয়াদে স্বাস্থ্য শিক্ষা ও বীমা মন্ত্রী ছিলেন, সেই সময়ে তিনি সার্বজনীন স্বাস্থ্য কর্মসূচি, "আরোগ্যশ্রী" তৈরির দায়িত্বে ছিলেন। কংগ্রেস সরকারের দ্বিতীয় মেয়াদে তিনি কিছু সময়ের জন্য সড়ক ও ভবন মন্ত্রণালয়ের দায়িত্বও পালন করেছিলেন। 
অরুণা কুমারী বিবাহ করেছেন গাল্লা রামচন্দ্র নাইডুকে, যিনি একজন শিল্পপতি এবং আমারা রাজা গ্রুপ অফ কোম্পানিজের প্রতিষ্ঠাতা।
অরুণা কুমারী তেলুগু ভাষায় বেশ কয়েকটি উপন্যাস লিখেছেন।
মাসিহ (উপাধি)

কুরআনে এটি যীশু (ʿĪsā) এর উপাধি হিসেবে এগারো বার উল্লেখ এসেছে, উভয়ের পরেই তাঁর সঠিক নাম "মসীহ/খ্রীষ্ট যীশু মরিয়মের পুত্র" (তিনবার) অথবা "মসীহ/খ্রীষ্ট মরিয়মের পুত্র" (পাঁচবার) এবং স্বাধীনভাবে "মসীহ/খ্রীষ্ট" (তিনবার) হিসাবে এসেছে। মুসলিম ব্যাখ্যাকাররা এই উপাধিকে বিভিন্নভাবে ব্যাখ্যা করেছেন, যার সবকটিই খ্রিস্টধর্মে ত্রাণকর্তা-ঈশ্বর হিসেবে যীশুর কেন্দ্রীয় ভূমিকার সাথে শব্দটির সংযোগকে খাটো করে দেখানোর প্রবণতা দেখিয়েছেন। 
প্রাচীন নিকট প্রাচ্যে নতুন শাসকদের মুকুট পরিয়ে নয়, বরং অভিষেক করে রাজত্ব অর্পণ করা একটি সাধারণ নিয়ম ছিল। এই প্রেক্ষাপটেই হিব্রু শব্দ " (মশীহ, যার অর্থ "অভিষিক্ত") মূলত ব্যবহৃত হয়েছিল, যা একজন পরলোকগত ব্যক্তিত্বকে নির্দেশ করে যার প্রত্যাশিত ছিল যে তিনি দাউদের রাজকীয় বংশ থেকে উঠে আসবেন এবং যিনি ঈশ্বরের 'অভিষিক্ত ব্যক্তি' হয়ে একজন ঐশ্বরিক রাজার মতো শাসন করবেন। খ্রিস্টানদের মধ্যে, যীশুকে মশীহের ভূমিকা পালনকারী হিসেবে স্বীকৃতি দেওয়া হয়েছিল এবং নূতন নিয়মের লেখকরা সাধারণত যীশুকে ("যীশু খ্রিস্ট" বা "যীশু মশীহ") বা ("খ্রীষ্ট যীশু" বা "মশীহ যীশু") নামে উল্লেখ করেছিলেন। 
তবে, কুরআনে “মসীহ” শব্দটির মূল অর্থ “অভিষিক্ত” হিসেবে বিশেষ কোনো তাৎপর্য বহন করে না। এটি মূলত যীশুর নামের সঙ্গে যুক্ত একটি উপাধি হিসেবেই ব্যবহৃত হয়েছে, যা ইংরেজিতে ‘খ্রিস্ট’ শব্দটির মতো প্রভাবশালী নয়। যদিও কুরআনের অনেক ব্যাখ্যাকার আরবি শব্দ " (" থেকে উদ্ভূত, যার অর্থ "মোছা", "স্পর্শ করা", "স্পর্শ করা", "অভিষেক করা") কে "অভিষিক্ত" হিসেবে স্বীকৃতি দিয়েছে, তবুও তারা অভিষিক্ত হওয়ার ধারণাটিকে দাউদের বংশের একজন মশীহ ব্যক্তির সাথে সংযুক্ত করেননি। 
এই শব্দের অনেক ব্যাখ্যা ছিল। আরবি অভিধানকার ফাইরুজাবাদী (১৩২৯-১৪১৪) কুরআনের ব্যাখ্যাকারদের দ্বারা ব্যাখ্যা করা উপাধির কমপক্ষে ৪৯টি ভিন্ন অর্থ তালিকাভুক্ত করেছেন। বেশিরভাগ ব্যাখ্যাকারী (সঠিকভাবে) শব্দটিকে মূল ms-ḥ এর নিষ্ক্রিয় কণার সমতুল্য বলে বুঝতে পেরেছিলেন, যার অর্থ 'মোছা', 'স্পর্শ করা', 'অভিষিক্ত'। এই উপাধির উপর ভিত্তি করে ব্যাখ্যা করা হয়েছিল যে, জন্মের সময় যীশুকে শয়তানের হাত থেকে রক্ষা করার জন্য প্রধান দূত গ্যাব্রিয়েলের ডানা 'স্পর্শ' করেছিল, তাঁকে তেল দিয়ে 'অভিষেক' করা হয়েছিল ( ইসলামী ঐতিহ্যের সমস্ত নবীর মতো), অথবা তাঁকে ঈশ্বরের আশীর্বাদ (আরবি: ) দিয়ে 'অভিষেক' করা হয়েছিল। 
অন্যান্য ব্যাখ্যায় এই শব্দটিকে মূল m-s-ḥ এর একটি সক্রিয় রূপ হিসেবে গ্রহণ করা হয়েছে, যার অর্থ 'মোছা', 'স্পর্শ করা' ইত্যাদি। এই ব্যাখ্যাটি প্রায়শই যীশুর 'স্পর্শ' করে অসুস্থদের আরোগ্য করার ধারণার সাথে যুক্ত ছিল, অথবা তিনি বিশ্বাসীদের পাপ 'মোছা' করে পবিত্র করেছিলেন। এই পরবর্তী ব্যাখ্যাটি, যা অন্যান্য ব্যাখ্যার মধ্যে ইসমাইলি আইনজ্ঞ আল-কাদী আল-নু'মান (মৃত্যু ৯৭৪) দ্বারা প্রদত্ত হয়েছিল, প্রায়শই সমালোচিত হয়েছিল কারণ এটি কুরআন জুড়ে পাওয়া নীতি লঙ্ঘন করে যে প্রতিটি বিশ্বাসী তার নিজস্ব পুণ্য এবং পাপের জন্য দায়ী, এবং কেবল ঈশ্বরই পাপ ক্ষমা করতে পারেন। 
পরিশেষে, কুরআনের কিছু ব্যাখ্যাকার শব্দটিকে "ms-ḥ" মূল থেকে নয়, বরং "sy-ḥ" মূল থেকে উদ্ভূত বলে ধরে নিয়েছেন, যার অর্থ "ভ্রমণ করা", তারা বিশ্বাস করেন যে যীশু তাঁর ভ্রমণকারী জীবনযাত্রার কারণে এই উপাধি পেয়েছিলেন।
সুমিতা ঘোষ

সুমিতা ঘোষ, একজন ভারতীয় উদ্যোক্তা যিনি রঙসূত্র সমষ্টি শুরু করেছিলেন এবং ভারতের রাষ্ট্রপতির কাছ থেকে নারী শক্তি পুরস্কার জিতেছিলেন। শত শত কারিগর এই রঙসূত্রের সহ-মালিক। এই কোম্পানির মাধ্যমে তারা তাদের পণ্য বিক্রি করে এবং আইকিয়ার মতো বিশ্বব্যাপী গ্রাহকদের কাছে চাহিদার ব্যবধান পূরণ করে।
সুমিতা ঘোষের জন্ম কলকাতায়। তিনি মুম্বাই থেকে স্নাতক হন। এরপর তিনি অর্থনীতিতে স্নাতকোত্তর ডিগ্রি অর্জন করেন। তিনি সঞ্জয় ঘোষকে বিবাহ করেছেন। তাঁরা রাজস্থানে স্বাস্থ্য শিক্ষার উন্নতির জন্য গ্রামীণ সম্প্রদায়ের সাথে কাজ করেছিলেন। তাঁর স্বামীকে আসামে ইউনাইটেড লিবারেশন ফ্রন্ট অফ আসাম অপহরণ করে এবং তাঁকে আর ফিরে পাওয়া যায়নি।
বহু বছর ধরে সুমিতা ভারতের গ্রামীণ এলাকায় সমাজ ও অর্থনীতির উন্নতির জন্য কাজ করেছেন। ২০০৭ সালে, তিনি সিদ্ধান্ত নেন যে গ্রামীণ কারিগরদের আরও আর্থিক রোজগারের কাজে সহায়তা করার জন্য তিনি নিজে একটি ব্যবসা প্রতিষ্ঠা করবেন। তাঁর প্রথম কাজ ছিল কিছু কার্যকরী মূলধন গড়ে তোলা। তাঁর কাছে ওই ধরণের টাকা ছিল না, এবং ঋণ নিশ্চিত করার জন্য তাঁর কাছে কোনও জামানত না থাকায় ব্যাংক থেকে কোন সাহায্য পাওয়া যায়নি। সুমিতা সিদ্ধান্ত নিলেন যে তিনি কারিগরদের বিনিয়োগের জন্য রাজি করাবেন এবং বিনিময়ে তারা উদীয়মান কোম্পানিতে শেয়ারের মালিক হবে। এতে কাজ হলো, যদিও কিছু বিনিয়োগকারী এখন শেয়ার সার্টিফিকেটের মালিক হলো, তবে এটিই ছিল তাদের একমাত্র সম্পত্তি, কারণ তাদের জীবনের বাকি সবকিছু তাদের স্বামীদের ছিল। এই নতুন শুরু ব্যবসাটি হলো রঙসূত্র সমষ্টি।
২০১৬ সালে আন্তর্জাতিক নারী দিবসে সুমিতাকে নারী শক্তি পুরস্কার প্রদানের জন্য নির্বাচিত করা হয়েছিল। নতুন দিল্লির রাষ্ট্রপতি ভবনে রাষ্ট্রপতি প্রণব মুখার্জি এই পুরস্কার প্রদান করেন। সেদিন আরও চোদ্দজন নারী এবং সাতটি প্রতিষ্ঠানকে সম্মানিত করা হয়েছিল। সেই সময় রঙসূত্র সমষ্টিতে ২০০০ জন বিনিয়োগকারী কারিগর ছিলেন।
২০২০ সালে, থাইল্যান্ড, রোমানিয়া, জর্ডান এবং ভারতের সামাজিক উদ্যোক্তাদের সহযোগিতায় আইকিয়া (একটি বহুজাতিক সংগঠন) তাদের ডিজাইনারদের দ্বারা তৈরি বোটানিস্ক রেঞ্জ চালু করে। ভারতে তাদের সরবরাহকারীদের মধ্যে সুমিতার কোম্পানি রঙসূত্র, ইণ্ড্রাসট্রি এবং রমেশ ফ্লাওয়ার্স ছিল। রঙসূত্র উদ্ভিদবিদ্যার বিষয় বস্তুর সাথে মানানসই স্থায়ী উপকরণ দিয়ে তৈরি কুশন কভার সরবরাহ করছে। তারা এবং আইকিয়া হস্ত-চালিত তাঁতের তাঁতি এবং অন্যান্য গ্রামীণ কারিগরদের জন্য কাজের সুযোগ করে দিয়েছে।
সুমিতা ঘোষকে অনুদান এবং ফেলোশিপও দেওয়া হয়েছে। তিনি ফুলব্রাইট প্রোগ্রাম এবং অ্যাস্পেন ইনস্টিটিউটে ছিলেন। নতুন দিল্লির রাষ্ট্রপতি ভবনে রাষ্ট্রপতি প্রণব মুখার্জি সুমিতাকে নারী শক্তি পুরস্কার প্রদান করেন।
ফাতেমিয়া

ফাতিমিয়া ( আরবি : فاطمیة) হল সেই দিন যেখানে শিয়া মুসলমানরা ইসলামের নবী মুহাম্মদের কন্যা ফাতিমার শাহাদাতের জন্য শোক প্রকাশ করে। ফাতেমিয়া হল ফাতিমার মৃত্যুর দুটি সম্ভাব্য তারিখের মধ্যবর্তী জানালা, অর্থাৎ ১৩ জুমাদা আল-আউয়াল থেকে ৩ জুমাদা আল-সানি পর্যন্ত। বিশেষ করে, ফাতিমিয়া আমল মোট ছয় দিন, জমাদি আল-আউয়াল মাসে তিন দিন এবং জুমাদা আল-সানি মাসে তিন দিন। অর্থাৎ, প্রথম ফাতেমিয়া হল ১৩-১৫ জুমাদা আল-আউয়াল এবং দ্বিতীয় ফাতেমিয়া হল ৩-৫ জামাদি আল-থানি। তিন দিনের পরিবর্তে, কিছু শিয়া মুসলিম দশ দিন শোক পালন করে।
যদিও এটি কোনও স্থির করা প্রথা নয়, তবুও ফাতেমিয়া সময়কালকে সাম্প্রতিক বছরগুলিতে শিয়া মুসলমানরা ক্রমবর্ধমানভাবে “প্রথম দশ দিন” (১০-২০ জুমাদা আল-আউয়াল) বা “দ্বিতীয় দশ দিন” (১-১০ জুমাদা আল-সানি) মহররমের প্রথম দশ দিনের মতো উদযাপন করছে, যা ঐতিহ্যগতভাবে হুসাইনের শাহাদাতের সাথে জড়িত। ইসলামের নবী মুহাম্মদের কন্যা হিসেবে ইসলামে ফাতেমার বিশিষ্ট স্থান, তার স্বল্প জীবনে তিনি যে কষ্ট সহ্য করেছিলেন এবং প্রথম শিয়া ইমাম আলীকে রক্ষা করার জন্য তিনি যে জীবন দিয়েছিলেন, তা শিয়া মুসলমানরা ফাতেমার বার্ষিক স্মরণের জন্য যে কারণগুলি দেয় তার মধ্যে অন্যতম। 
ইরান ও ইরাক ব্যতীত, ভারত, পাকিস্তান, অস্ট্রেলিয়া, আজারবাইজান এবং তাজিকিস্তান সহ অন্যান্য দেশেও ফাতেমিয়া পালন করা হয়ে থাকে। জার্মানির হামবুর্গের ইসলামিক সেন্টার, ইংল্যান্ডের ইসলামিক সেন্টার এবং সুইডেন এবং অন্যান্য স্থানে মুসলিমরা ইউরোপে অনুষ্ঠানের আয়োজন করে।
ফাতেমার মৃত্যু কখন হয়েছিল তা নিয়ে অনিশ্চয়তা প্রায়শই একাধিক কারণের সাথে সম্পর্কিত: